ଭୁବନେଶ୍ବରଃ ଦ୍ବିତୀୟ ପର୍ଯ୍ୟାୟରେ ୬୦ ବର୍ଷରୁ ଉର୍ଦ୍ଧ୍ବ ଏବଂ ୪୫ ବର୍ଷରୁ ଉର୍ଦ୍ଧ୍ବ ବହୁବିଧ ରୋଗରେ ପୀଡ଼ିତ ଲୋକଙ୍କ ପାଇଁ ଆଜିଠୁ ଆରମ୍ଭ ହୋଇଛି ଟିକାକରଣ କାର୍ଯ୍ୟକ୍ରମ। ବୟସ୍କ ବ୍ୟକ୍ତିମାନେ ପରିଚୟପତ୍ର ଦେଖାଇ ଟିକା ନେଉଥିବା ବେଳେ ବହୁବିଧ ରୋଗରେ ପୀଡ଼ିତ ଲୋକମାନେ ଡାକ୍ତରୀ ସାର୍ଟିଫିକେଟ୍ ଦେଖାଇ ଟିକା ନେଉଛନ୍ତି। ତେବେ ଏହି କ୍ରମରେ କୋରୋନା ଟିକା ନେଇଛନ୍ତି ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ। ବିଧାନସଭା ଡିସ୍ପେନ୍ସାରିରେ ଟିକା ନେଇଛନ୍ତି ମୁଖ୍ୟମନ୍ତ୍ରୀ। ମୁଖ୍ୟମନ୍ତ୍ରୀ କୋଭାକ୍ସିନ ଟିକା ନେଇଥିବା ଟ୍ବିଟ୍ କରି ସୂଚନା ଦେଇଛନ୍ତି।
ଲଣ୍ଡନଃ ସମ୍ପ୍ରତି ଭାରତ ଗସ୍ତରେ ଥିବା ଇଂଲଣ୍ଡ ଗସ୍ତର ସପୋର୍ଟ ଷ୍ଟାଫ୍ରେ କେତୋଟି ପରିବର୍ତ୍ତନ କରାଯାଇଛି। ସୋମବାର ଇଂଲଣ୍ଡ ଏଣ୍ଡ୍ ୱେଲ୍ସ କ୍ରିକେଟ୍ ବୋର୍ଡ (ଇସିବି) ପକ୍ଷରୁ ଏନେଇ ସୂଚନା ଦିଆଯାଇଛି। ଏହି ସୂଚନାନୁସାରେ, ଦଳର ପୂର୍ଣ୍ଣକାଳୀନ ବ୍ୟାଟିଂ କୋଚ୍ ଭାବେ ଦାୟିତ୍ବ ସମ୍ଭାଳିବେ ପୂର୍ବତନ ଓପନର ତଥା ଅଧିନାୟକ ମାର୍କସ୍ ଟ୍ରେସ୍କୋଥିକ୍। ଏହି ବାମହାତୀ ବ୍ୟାଟ୍ସମ୍ୟାନ୍ ଜଣକ ସମରସେଟ୍ ଦଳର ଅତିରିକ୍ତ କୋଚ୍ ପଦରୁ ଓହରିଯିବା ସହ ଇସିବିରେ ବ୍ୟାଟିଂ କୋଚ୍ ଭାବେ ଚଳିତ ମାର୍ଚ୍ଚ ମଧ୍ୟ ଭାଗରେ ଯୋଗଦେବେ। ସେହିପରି ଜନ୍ ଲୁଇସ୍ଙ୍କୁ ପେସ୍ ବୋଲିଂ କୋଚ୍ ଭାବେ ସାମିଲ୍ କରାଯାଇଛି। ଏହାଛଡ଼ା ୪୦ ବର୍ଷୀୟ ପୂର୍ବତନ ନ୍ୟୁଜିଲାଣ୍ଡ୍ ସ୍ପିନର୍ ଜିତନ୍ ପଟେଲଙ୍କୁ ସ୍ପିନ୍ କୋଚ୍ ଭାବେ ନିଯୁକ୍ତି ଦିଆଯାଇଛି। ପୂର୍ବରୁ ଜିତନ୍ କ୍ରମାଗତ ୩ ଥର ଇସିବି ସହ ଚୁକ୍ତିବଦ୍ଧ ହୋଇସାରିଛନ୍ତି।
